**SMERNICE**

**za uveljavljanje vlog za povrnitev upravičenih stroškov na podlagi izvedenih dejavnosti**

**Promocija vina na trgih tretjih držav**

**januar 2022**

(Smernice so informativne narave in namenjene kot pomoč vlagateljem pri uveljavljanju podpore in dopolnjujejo smernice Evropske komisije za izvajanje nacionalnih podpornih programov v vinskem sektorju)

**UVOD**

Namen tega dokumenta je pomoč vlagateljem pri uveljavljanju vlog za dodelitev podpore za promocijo vina na trgih tretjih držav in pri zagotavljanju ustreznih dokazil o izvedenih ukrepih v primeru nadzora nad porabo sredstev.

**ZAKONSKA PODLAGA IN OSNOVE ZA IZVAJANJE UKREPA**

Predpisi in dokumenti, ki jih je treba upoštevati pri izvajanju ukrepa:

* ***DELEGIRANA UREDBA KOMISIJE (EU) 2016/1149*** *z dne 15. aprila 2016 o dopolnitvi Uredbe (EU) št. 1308/2013 Evropskega parlamenta in Sveta glede nacionalnih podpornih programov v vinskem sektorju in o spremembi Uredbe Komisije (ES) št. 555/2008;*
* ***IZVEDBENA UREDBA KOMISIJE (EU) 2016/1150*** *z dne 15. aprila 2016 o določitvi pravil za uporabo Uredbe (EU) Št. 1308/2013 Evropskega parlamenta in Sveta gledenacionalnih podpornih programov v vinskem sektorju;*
* ***IZVEDBENA UREDBA KOMISIJE*** *(EU) 2020/132 z dne 30. januarja 2020 o nujnem ukrepu v obliki odstopanja od člena 45(3) Uredbe (EU) št. 1308/2013 Evropskega parlamenta in Sveta glede prispevka Unije k ukrepom promocije v vinskem sektorju;*
* ***Uredba o izvajanju podpornega programa v vinskem sektorju*** *(Uradni list RS, št.* [*38/16*](http://www.uradni-list.si/1/objava.jsp?sop=2016-01-1688)*,* [*23/17*](http://www.uradni-list.si/1/objava.jsp?sop=2017-01-1214)*,* [*76/17*](http://www.uradni-list.si/1/objava.jsp?sop=2017-01-3718)*,* [*35/18*](http://www.uradni-list.si/1/objava.jsp?sop=2018-01-1756)*,* [*50/19*](http://www.uradni-list.si/1/objava.jsp?sop=2019-01-2398)*, 90/20);*
* **Zakon o kmetijstvu** (*Uradni list RS, št. 45/2008, 57/2012, 90/2012-ZdZPVHVVR, 26/2014 in 32/15,* [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946), [86/21](http://www.uradni-list.si/1/objava.jsp?sop=2021-01-1790) – odl. US in [123/21](http://www.uradni-list.si/1/objava.jsp?sop=2021-01-2628));
* **Zakon o splošnem upravnem postopku** (ZUP, Uradni list RS, št. 24/2006 – uradno prečiščeno besedilo, 105/2006-ZUS-1, 126/2007, 65/2008, 8/2010, 82/13  in [175/20](http://www.uradni-list.si/1/objava.jsp?sop=2020-01-3096) – ZIUOPDVE);
* **Uredba (EU) št. 1308/2013** Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 349 z dne 20.12.2013);
* **Uredba (EU) št. 1306/2013** z dne 17. decembra 2013 o financiranju, upravljanju in spremljanju kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) št. 814/2000, (ES) št. 1290/2005 in (ES) št. 485/2008;
* ***DELEGIRANA UREDBA KOMISIJE (EU) št. 907/2014*** *z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eur;*
* ***UREDBA (EU) št. 1144/2014*** *EVROPSKEGA PARLAMENTA IN SVETA z dne 22. oktobra 2014 o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/200;*
* ***UREDBA SVETA (ES) št. 1305/2013*** *EVROPSKEGA PARLAMENTA IN SVETA z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005;*
* ***Uredba (EU) 2016/679*** *Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES, UL L št. 119, z dne 4.5.2016;*
* ***Pravilnik*** *o seznamu geografskih označb za vina in trsnem izboru (Uradni list RS, št.*[*49/07*](http://www.uradni-list.si/1/objava.jsp?sop=2007-01-2634)*).*

**UPRAVIČENI STROŠKI IN USTREZNA DOKAZILA ZA POSAMEZNE DEJAVNOSTI**

**1. Objava oglasov v medijih** (tiskani, televizijski, radijski, internetni)

1.1 Upravičeni stroški za dejavnost objave oglasov v medijih so:

- idejna zasnova in produkcija,

- zakup medijskega prostora,

- ureditev, postavitev in vzdrževanje spletnega mesta,

- prevajanje in honorarji za pripravo besedil,

- ostali stroški, povezani z objavo oglasov v medijih.

1.2 Ustrezno dokazilo za izvedbo dejavnosti (vsaj eno ali kombinacija naslednjih):

* predhodna najava objave oglasov (timetable medijskih hiš),
* naročilo za izdelavo idejne zasnove oglasa,
* naročilo za objavo oglasa,
* ponudba medijske hiše ali predložen cenik oglaševanja,
* račun medija, ki objavlja oglase, primeri fizičnih izvodov časopisov in revij, v katerih so bili objavljeni oglasi, primeri promocijskih spotov in filmov (CD , DVD),
* program o predvajanju spotov ali oddaj,
* dostava slikovnega materiala za oglas (e-pošta),
* e-poštna korespondenca med osebami, ki sodelujejo pri izdelavi posameznega oglasa.

1.3 Posebnosti:

Pri dejavnosti je OBVEZNA navedba oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

**2. Izdelava reklamnega gradiva**

Za reklamno gradivo se šteje kakršenkoli promocijski material, namenjen promociji vina na trgu določene tretje države.

2.1 Upravičeni stroški za dejavnost izdelave reklamnega gradiva so:

- idejna zasnova, izvedbeno oblikovanje, grafično oblikovanje,

- tiskanje gradiva oz. zapisi na drugih medijih (CD, DVD,…) oziroma izdelava drugega promocijskega materiala,

- distribucija materiala,

- ostali stroški, povezani z izdelavo reklamnega gradiva.

2.2 Kot ustrezna dokazila za izvedbo dejavnosti šteje (vsaj eno ali kombinacija naslednjih):

* vzorec reklamnega materiala v fizični ali fotografski obliki,
* naročilnica za izdelavo gradiva,
* ponudba oz. predračun,
* dostava idejne zasnove naročniku,
* dostava idejne zasnove tiskarni, graverju,…
* dostava matrice ali idejne zasnove tiskarni, graverju - če se gradivo izdela in/ali oblikuje na tujem trgu
* prevzemnica reklamnega materiala (datum, količina),
* dobava reklamnega materiala na posamezne trge
* CMR prevoznika, ki dokazuje, da je reklamni material dosegel tretji trg.

2.3 Posebnosti:

Kadar je bil reklamni material izdelan v Republiki Sloveniji in prenesen v tretje države je OBVEZNA priloga potrjena carinska deklaracija s strani carinskega organa v skladu s Carinskim zakonikom unije.

Pri dejavnosti je prav tako OBVEZNA navedba oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

Promocijsko gradivo mora biti v jeziku države, v kateri se izvaja promocija oziroma katere udeležencem je ta namenjena oz. v angleškem ali francoskem jeziku.

**3. Udeležba na mednarodnih sejmih in drugih mednarodnih dogodkih v tretjih državah**

3.1 Upravičeni stroški za dejavnost udeležbe na mednarodnih sejmih in drugih mednarodnih dogodkih v tretjih državah so:

– stroški najema oziroma zakupa prostora, vključno s stroški kotizacije, zavarovalnine za čas
sodelovanja na sejmu in navedbe v skupnem katalogu,
– stroški najema dodatnih prostorov za izvedbo vzporednih predstavitvenih dogodkov, ki so
običajne dejavnosti sodelovanja na sejmih in drugih dogodkih, vključno s stroški kotizacije,
zavarovalnine za čas sodelovanja na sejmu in navedbe v skupnem katalogu,
– stroški oblikovanja stojnice, njene izdelave, postavitve in podiranja, stroški prevoza stojnice na
sejem in nazaj, stroški njenega upravljanja (energija, ogrevanje in voda), stroški najema
preprog, pohištva in opreme, stroški čiščenja, stroški priključitve in uporabe telefona ali
svetovnega spleta, stroški najema kozarcev, tehničnih pripomočkov za predstavitev (zasloni,
računalniki, projektorji in podobno), stroški nabave ledu za hlajenje vina, stroški ravnanja z
odpadki, stroški prevoza sejemskih eksponatov in sejemskega materiala, prevoza nazaj in
zavarovanja med prevozom ter okolijske takse,
– stroški dela, nastanitve oziroma prevoza zaradi sodelovanja na dogodku največ treh oseb,
redno zaposlenih pri upravičencu, oziroma nosilca in članov kmetijskega gospodarstva ali
oseb, ki za upravičenca storitev sodelovanja na dogodku opravljajo po pogodbi, v skladu z
omejitvami iz točke e),
– stroški dela pomožnega osebja v zvezi s sodelovanjem na dogodku, ki se priznajo za največ
tri osebe, in sicer za povprečno največ 12 ur/dan do višine največ 12 eurov/uro/osebo,
– strošek vina, ki se prizna le, če je vlagatelj pravna oseba, ki združuje pridelovalce vina, in če je
to vino, namenjeno dejavnosti za promocijo vina, odkupil od posameznih pridelovalcev, ki jih
združuje;

3.2 Kot ustrezno dokazilo za izvedbo dejavnosti šteje (vsaj eno ali kombinacija naslednjih):

- prijavnina na mednarodni sejem – v primeru skupnega nastopa skupno prijavo združenja; v kolikor se prijavi distributer, mora obstajati pogodba v kateri je med drugimi zadolžitvami distributerja tudi prijava na sejem;

- slika iz dogodka (opremljena z datumom, navedbo dogodka in kraja izvedbe),

- račun sejmišča;

- najem, zakup prostora in s tem povezani stroški;

- lista razstavljavcev oz. katalog;

- potni nalogi z obračunom stroškov in priloženimi dokazili o plačilu teh stroškov oseb zaposlenih pri upravičencu;

- računi prevoznih stroškov oseb, ki so zaposlene pri upravičencu (letalska karta, …);

- računi nastanitve v kraju dogajanja mednarodnega sejma oseb, ki so zaposlene pri upravičencu;

- račun za strošek dela pomožnega osebja (napotnice za hostese);

- prijava vzorcev vina, če jo zahteva sejmišče.

3.3 Posebnosti:

Pri dejavnosti je OBVEZNA navedba oznake porekla vina, ki obsega vsaj geografsko označbo v skladu s pravilnikom, ki ureja seznam geografskih označb.

**4. Izdelava raziskav trga tretjih držav**

4.1 Upravičeni stroški za dejavnost izdelave raziskav trga tretjih držav so:

– izvedba tržne raziskave (plačilo dela avtorju raziskave, ki ne presega 10.000 EUR, brez DDV).

Raziskava trga mora za zadevni trg vsebovati:

* trende prodaje in potrošnje vina,
* podatke o vrednosti in obsegu izvoza vin s poreklom iz EU,
* pričakovane spremembe tržnega deleža,
* trend povprečne prodajne cene vina,
* pričakovano donosnost načrtovane promocije….

4.2 Dokazilo za izvedbo dejavnosti šteje (vsaj eno ali kombinacija naslednjih):

* priložena konkretna raziskava trga,
* račun avtorja raziskave trga in dokazilo o plačilu tega računa,
* specifikacija stroškov izvedbe raziskave trga z računi za stroške in dokazili o plačilu
(npr. dokazilo o plačilu hostes za izvedbo anket, potni nalog za zaposlene pri upravičencu, …),
* naročilo upravičenca (o obsegu in vsebini, ki naj jo zajema raziskava trga) izdelovalcu,
* ponudba oz. korespondenca o vsebini tržne raziskave s strani avtorja.

**5. Organizacija seminarjev**

Kot seminar se šteje izobraževalna predstavitev, na kateri so prisotni vsaj trije udeleženci, v kateri se novinarje, uvoznike vina, strokovno javnost ali potrošnike tretjih držav informira o vinih, pridelanih v Republiki Sloveniji, vinorodnih območjih in sortah Republike Slovenije, povezavi tega vina s kulinariko, vinsko arhitekturo ali vinskim turizmom.

5.1 Upravičeni stroški za dejavnost organizacije seminarjev so:

– stroški dela pomožnega osebja v zvezi z izvedbo seminarja, ki se priznajo za največ tri osebe,
in sicer za povprečno največ 12 ur/dan do višine največ 12 eurov/uro/osebo;

– strošek honorarja za izvedbo seminarja, če gre za zunanjega izvajalca, ki za posameznega
izvajalca ne presega 1.000 eurov/dan; če so v honorar vključeni tudi potni stroški in
prenočitev, se ta znesek poveča za potne stroške in stroške nastanitve,
– strošek najema prostorov, kjer se izvaja seminar, in opreme, potrebne za izvedbo seminarja,
– če seminar obsega tudi terenski del, strošek prevoza udeležencev, vendar za največ 30
udeležencev posameznega seminarja,
– strošek pogostitve udeležencev, ki se prizna za največ 30 udeležencev v višini največ 20
eurov/osebo,
– strošek vina se prizna le, če je vlagatelj pravna oseba, ki združuje pridelovalce vina, in če je to
vino, namenjeno dejavnosti za promocijo vina, odkupil od posameznih pridelovalcev, ki jih
združuje,
– strošek prevoza in nastanitve za največ 30 udeležencev posameznega seminarja.

5.2 Kot ustrezno dokazilo za izvedbo dejavnosti šteje (vsaj eno ali kombinacija naslednjih):

* slika iz dogodka (opremljena z datumom, navedbo dogodka in kraj izvedbe),
* poslovna vabila (korespondenca pošiljanja vabil, npr. e-pošta);
* seznam udeležencev s podpisi;
* korespondenca o izvedbi seminarja;
* račun najema prostora za izvedbo seminarja;
* korespondenca v primeru nudenja brezplačnega najema prostora, iz naslova rezervacije prostora (npr. e-pošta);
* račun za honorar za izvedbo seminarja zunanjega izvajalca;
* potni nalogi z obračunom stroškov in priloženimi dokazili o plačilu teh stroškov oseb zaposlenih pri upravičencu;
* računi prevoznih stroškov oseb, ki so zaposlene pri upravičencu (letalska karta, …);
* računi nastanitve v kraju dogajanja mednarodnega sejma oseb, ki so zaposlene pri upravičencu;
* račun za strošek dela pomožnega osebja (napotnice za hostese);
* račun gostišča za pogostitev udeležencev in dokazilo o plačilu.

**6. Režijski stroški**

Za organizacijo seminarjev, za udeležbo na mednarodnih sejmih in drugih mednarodnih dogodkih v tretjih državah se lahko uveljavlja režijske stroške do 4 % dejanskih upravičenih stroškov za izvedeno dejavnost.

* upravičeni režijski stroški zajemajo dnevnice, stroške lokalnega prevoza, parkiranja, cestnine in stroške uporabe informacijske tehnologije,
* stroški se nanašajo na osebe, redno zaposlene pri upravičencu, oziroma nosilca in člane kmetijskega gospodarstva in so nastali zaradi sodelovanja pri dogodku,
* priznajo se v višini največ 80 eurov/osebo za ves dan bivanja v Evropski uniji in največ 90 eurov/osebo za ves dan bivanja zunaj Evropske unije,
* režijski stroški na posamezni vlogi za podporo ne smejo presegati 4 % dejanskih upravičenih stroškov za izvedene dejavnosti.

6.1 Posebnosti:

Izračun dnevnic poteka v skladu s Uredbo o povračilu stroškov za službena potovanja v tujino (Uradni list RS, št. [76/19](http://www.uradni-list.si/1/objava.jsp?sop=2019-01-3317), [180/20](http://www.uradni-list.si/1/objava.jsp?sop=2020-01-3134) in 116/21).

**7. Spletni seminarji**

Kot upravičen strošek se upošteva: zakup domene, priprava na spletni seminar, delo zunanjega izvajalca, stroški oglaševanje oz. vabil, … .

Predstavitve v živo – pred napovedanim terminom predstavitve pošljete link do spletne predstavitev oz vabilo na spletno predstavitev na Agencijo. Kot dokazilo o izvedenem spletnem seminarju pa v poročilu ponovno pošljete link do spletne predstavitve, navedete kraj, datum in uro spletnega seminarja, posnetek zaslona udeležencev, opišete na kakšen način ste vabili udeležence na seminar (priložite vabilo), število vpisanih slušateljev oz. število ogledov in na kratko povzamete samo predstavitev. Ne pozabite na to, da predstavljate vino s poreklom, značilnosti območja, vinograde, predstavitev naj vsebuje oznako porekla.

Kratki predstavitveni filmi (npr. posneto in nato predvajano na ciljnem trgu); film naj bi bili krajši in naj bi predstavljal vino s poreklom, značilnost območja, vinograde, vsebuje naj oznako porekla. Kot dokazilo, da je filmček namenjen promociji na ciljnem trgu, nam lahko posredujete korespondenco med uvoznikom in naslovniki, objavo na uvoznikovi spletni strani, FB profilu….

V kolikor boste snemali sami, si lahko obračunate delo za pripravo in izvedbo po veljavni urni postavki.

Snemanja reklamnega materiala za spleti seminar sodi k dejavnosti Izdelava reklamnega materiala.

7.1 Posebnosti:

**Pred napovedanim terminom predstavitve pošljete link** do spletne predstavitev oz vabilo na spletno predstavitev na Agencijo.

**8. Stroški dela, nastanitve in prevoza**

– stroški dela oseb, redno zaposlenih pri upravičencu oziroma nosilca in članov kmetijskega gospodarstva ali oseb, ki za upravičenca storitev sodelovanja na dogodku opravljajo po pogodbi, se priznajo za dneve trajanja dogodka in za največ en dan pred začetkom in po koncu dogodka za povprečno največ 12 ur/dan,

– urna podstavka za stroške dela se izračuna tako, da se zadnji evidentirani letni bruto strošek zaposlitve zadevnega zaposlenega deli s 1.720 urami; za nosilca in člane kmetijskega gospodarstva ter osebe, ki za upravičenca storitev sodelovanja na dogodku opravljajo po pogodbi, se kot letni bruto strošek zaposlitve upošteva statistični podatek o povprečni bruto plači za preteklo leto,

– nastanitveni stroški med dogodkom ter za največ en dan pred začetkom in po koncu dogodka,
do višine največ 150 eurov/dan/osebo,

– stroški letalske vozovnice za ekonomski razred (eno potovanje/osebo/sejem), vozovnice za
potovanje z vlakom 2. razreda ali vozovnice za potovanje z drugim javnim prevozom, razen s
taksijem,

– potni stroški v obliki kilometrine; pri obračunu kilometrine se upošteva razdalja, ki je običajna
med dvema krajema in se jo določi z aplikacijo spletne strani http://www.viamichelin.co.uk/, in
sicer do višine, ki se kot povračilo stroškov za službena potovanja ne všteva v davčno osnovo
na podlagi predpisa o višini povračil stroškov v zvezi s službenim potovanjem, ki se ne
vštevajo v davčno osnovo.

8.1 Posebnosti:

- statistični podatek o povprečni bruto plači za preteklo leto je znan šele konec meseca februarja, zato se strošek dela pravilno obračuna v času obravnave vloge,

- urna postavka iz leta 2021 je znašala 12,95 EUR.

**8. SPLOŠNA PRAVILA, KI VELJAJO ZA VSE DEJAVNOSTI**

Upravičeni stroški so stroški, dejansko nastali v zadevnem vinskem letu (od 1.6. do vključno 31.5. naslednjega leta) in stroški, ki so sicer nastali pred 1.6. zadevnega leta, vendar po oddaji predloga programa in le, če upravičenec vnaprej plača del ali celotne stroške za dejavnost udeležbe na mednarodnih sejmih in drugih mednarodnih dogodkih v tretjih državah, ki bodo izvedene v zadevnem vinskem letu.

Podpora za povrnitev upravičenih stroškov za promocijo vina na tretjih trgih se izplača samo vlagateljem, ki obdelujejo zakonite zasaditve z vinsko trto na podlagi izdanega dovoljenja.

Vlogi za povrnitev upravičenih stroškov priložite račune, za katere uveljavljate povračilo in ustrezna dokazila. K vlogi za povrnitev upravičenih stroškov se pri vsaki dejavnosti sestavi smiselno poročiloglede na posamezno dejavnost, ki bo vsebovalo datum, kraj izvedbe ter naslov izvedenega dogodka in npr. temo seminarja, kdo je vodil seminar in njegove kompetence, kdo so bili povabljeni in koga zastopajo; v kateri reviji in v kakšnem obsegu je bil objavljen oglas; v primeru reklamnega materiala navedite za kateri reklamni material gre in količino le tega; v primeru tržne raziskave napišite kdo jo je izvedel, po kakšni metodologiji,... .

V kolikor vlagatelj za isto državo vlaga nov program (prejem podpore 3+2 leti), mora predložiti **analizo rezultatov že izvedenih dejavnosti**; v kolikor se prodajna cena vina ali količina vina na posameznem trgu ne poveča za najmanj 2%[[1]](#footnote-1), se vloga za odobritev programa zavrne. V primeru, da vlagatelj nadaljuje s promocijo na istem trgu in da se je vlagatelju na zadevnem trgu povečala prodajna cena ali količina vina, je upravičeno podaljšati podporo za dejavnost enkrat za največ dve leti ali dvakrat za eno leto za vsako podaljšanje. V kolikor želi vlagatelj po izteku petletnega obdobja ponovno vlagati program za isto državo, se mora promocija izvajati v drugi regij v državi ali na drugem ciljnem tržišču (trgovine, lokali…).

Upravičenec je upravičen do podpore za posamezno dejavnost če znašajo njegovi upravičeni stroški na podlagi vloženih vlog za podporo za to dejavnost več kot 60 % višine sredstev, odobrenih za to dejavnost z odločbo o odobritvi programa. Za vloge**, vložene v letu 2022**, to določilo zaradi pandemije COVID-19, ne velja.

Če se dejavnosti iz odobrenega programa spremenijo, mora upravičenec **o tem obvestiti agencijo pred vložitvijo vloge za povrnitev upravičenih stroškov za izvedene dejavnosti**. Sprememba dejavnosti ne sme vplivati na višino sredstev, dodeljenih z navedeno odločbo. O ustreznosti spremembe programa odloči agencija.

Odobritev agencije ni potrebna za naslednje manjše spremembe dejavnosti, če upravičenec obvestilo o spremembi predloži **pred vložitvijo vloge za povrnitev upravičenih stroškov za izvedene dejavnosti**:

- finančni transfer med posameznimi dejavnostmi, ki ne presega 20 % prvotno odobrenih zneskov za vsako dejavnost, pod pogojem, da skupni znesek iz odobrenega programa ni presežen;

- sprememba lokacije dejavnosti, če je primerljiva z odobreno in se izvaja na istem trgu;

- spremembe prostora, stojnice, udeležencev, reklamnega gradiva, medijev in drugih vsebin, ki se štejejo za upravičene stroške iz priloge 1 in priloge 2 te uredbe, če te ne vplivajo na skupni znesek in splošne cilje odobrenega programa;

- v letu 2022 tudi spremembo ciljnega trga tekom trajanja promocije zaradi pandemije COVID-19 .

Vlagatelji lahko samo enkrat pridobijo sredstva za isti strošek. Do sredstev ni upravičen tisti, ki je za stroške, ki jih navaja v vlogi za pridobitev podpore po tej uredbi, že prejel sredstva Republike Slovenije ali Evropske unije.

Nadzor nad izvajanjem ukrepov za promocijo vina iz tega poglavja opravlja agencija tako, da preveri skladnost izvedbe programa z odobrenim programom, skladnost vloge za podporo s programom in listine, priložene vlogi za podporo. Nadzor lahko agencija opravi tudi na kraju samem in pri osebah, pri katerih je upravičenec naročil storitev oziroma material, na katerega se nanaša vloga (pri podizvajalcu). Upravičenci morajo zagotoviti, da se nadzor lahko opravi tudi pri podizvajalcih in da zahtevo iz prejšnjega odstavka upošteva tudi podizvajalec.

Če stranka predloži lažne podatke ali če podatkov, pomembnih za odločitev, zaradi malomarnosti ne razkrije in kadar stranka stori kršitev, zaradi katere je onemogočeno doseganje ciljev ukrepa, kot na primer uporaba sredstev v nasprotju z namenom, za katerega so bila dodeljena in, razen v primeru višje sile, nedokončanje projekta se lahko stranko **izključi iz prejemanja podpore v okviru istega ukrepa, podukrepa ali operacije za koledarsko leto ugotovitve in naslednje koledarsko leto v skladu s predpisi, ki urejajo skupno kmetijsko politiko.**

Vlagatelj, pri katerem se ugotovi, da je podporo pridobil nezakonito oziroma jo uporabil nenamensko oziroma je dal lažno izjavo oziroma lažna dokazila ali je ravnal v nasprotju z dano izjavo, mora v proračun Republike Slovenije vrniti vsa nezakonito oziroma nenamensko pridobljena sredstva skupaj z zakonitimi zamudnimi obrestmi, ki tečejo od dneva izplačila pomoči.

Davek na dodano vrednost ali drug prometni davek se ne šteje za upravičen strošek. Davek na dodano vrednost ni upravičen do podpore, razen v primeru ko ni izterljiv oz kadar ga resnično in dokončno nosijo upravičenci. Da je neizterljiv davek upravičen, certificiran računovodja ali zakonit revizor upravičenca dokaže, da izplačani znesek ni bil izterjan. V primerumalega davčnega zavezanca, ki ni identificiran za namene DDV in ne predlaga obračunov DDV upoštevamo mnenje Ministrstva za finance, ki pravi, da se lahko mali zavezanec prostovoljno identificira za namene DDV in s tem pridobi možnost uveljavljanja odbitka.

Vlagatelj, ki je v skladu z davčno zakonodajo zavezan za vodenje poslovnih knjig in drugih davčnih evidenc, mora upoštevati določila Slovenskih računovodskih standardov in zakonodaje, ki ureja vodenje in vpis listin v poslovne evidence.

**Pri računih za upravičene stroške bodite pozorni na:**

* na Agencijo posredujete originalne izvode računov skupaj z dokazili o plačilu oz dokazilo, da je bil račun prejet v elektronski obliki,
* kot dokazilo o plačilu računa se šteje položnica oziroma blagajniški prejemek, bančni izpisek o prometu na računu, iz katerega je razvidno izvršeno plačilo, potrjen kompenzacijski nalog, pobotna izjava ali asignacijska pogodba, …..,
* račun podizvajalca oz tistega izvajalca, ki je zadevo dejansko izvedel z dokazilom o plačilu,
* specifikacija računa mora vsebovati stroškovnik oz. elemente upravičenih stroškov,
* menjalni tečaj: upošteva se tečaj ECB pred prvim dnem meseca, v katerem je vloga vložena (primer: račun iz novembra 2021 – preračun na 31.12.2021),
* račun mora vsebovati navedbo prometnega davka oz. davka na dodano vrednost,
* račun v tujem jeziku: sodni prevod računa (izjema: angleški, nemški, francoski, hrvaški in srbski (latinica) jezik,
* plačilo z gotovino skladno zakonodajo, ki ureja davčni postopek,
* podizvajalec – strošek posredovanje se prizna največ do višine 10 % zadevnega upravičenega stroška dejavnosti promocije vina,
* neupravičeni stroški na računu – označitev le teh.

Več o upravičenih stroških, pripravi predloga programa in vloge za povrnitev upravičenih stroškov ter vzorce obrazcev lahko najdete na internetni strani Agencije na naslovu <https://www.gov.si/zbirke/storitve/pridobitev-podpore-za-promocijo-vina-na-trgih-tretjih-drzav/>

Za vsa dodatna vprašanja se obrnite na klicni center (01 580 77 92) ali preko elektronskega naslova
vin-ukrepi.aktrp@gov.si.

1. V letu 2022 se pogoj izkazovanja 2% rasti zaradi pandemije ne upošteva. [↑](#footnote-ref-1)